Tolong jelaskan mengenai Barah dari Senarai penyakit anjing dalam bahasa melayu

Tumor kelamin boleh pindah anjing ialah tumor genital luaran (zakar, vulva). Tumor ini merebak melalui sentuhan seks dan lebih kerap dalam iklim hangat dan lembap.

Hemangiosarkoma ialah tumor langsang yang paling kerap menjejaskan jantung, limpa, kulit dan tisu-tisu subkulit, dan hati.

Osteosarkoma ialah tumor tulang langsang yang biasanya merebak ke paru-paru. Ini lebih biasa pada anjing baka besar.

Histiositoma ialah tumor kulit benigna pada anjing yang paling kerap pada anjing muda (kurang daripada 4 tahun), dan kerap reda tanpa perawatan.

Histiositosis malignan (sarkoma histiosit) ialah barah langsang yang dijumpai terutamanya pada baka-baka tertentu seperti anjing gunung Bern, anjing Rottweil, anjing pengutip keemasan dan anjing pengutip berbulu rata. Penyakit ini bercirikan penyusupan sendi-sendi, paru-paru, limfa, nodus limfa, dan organ lain dengan histiosit malignan.

Tumor sel masta (mastositoma) ialah sejenis tumor biasanya dijumapi pada kulit anjing. Tumor ini juga menyerang subkulit dan merebak ke hati, limpa, atau sumsum tulang.

Limfoma (limfosarkoma) ialah barah malignan yang digolongkan mengikut lokasi, jenis sel, dan darjah histologi. Bentuk paling biasa pada anjing adalah berpusat berbilang, melibatkan nodus limfa.

Fibrosarkoma ialah tumor malignan yang paling biasa berlaku di dalam mulut pada anjing, dan kurang biasa pada kulit, subkulit, dan tulang.

Karsinoma sel skuamus* ialah tumor malignan pada anjing yang paling biasa berlaku di dalam rongga mulut, termasuk lidah, tonsil, dan gusi. Karsinoma sel skuamus merupakan 5 peratus tumor kulit pada anjing, dan merupakan tumor paling biasa jari kaki. Anjing dengan kulit tidak berpigmen di hidung mungkin menghidap barah ini daripada kededahan matahari berpanjangan.

Tumor kelenjar perianal (juga dipanggil tumor hepatoid) ialah sejenis tumor dijumpai berdekatan dengan dubur pada anjing yang muncul daripada tisu kelenjar khas dijumpai di perineum. Ini paling biasa pada anjing jantan utuh (tidak dineuterkan).

Adenokarsinoma pundi dubur ialah tumor malignan langsang dan tidak biasa dijumpai pada anjing yang muncul daripada tisu pundi dubur.

Melanoma* merupakan empat hingga enam peratus tumor kulit pada anjing dan biasanya benigna. Tumor ini ialah tumor kedua paling biasa jari kaki dan malignan di lokasi ini. Melanoma malignan juga merupakan tumor mulut biasa pada anjing. Tumor malignan paling biasa merebak ke nodus limfa dan paru-paru.

Leukemia* ialah perkembangbiakan berkembang sel darah putih berbarah di dalam sumsum tulang, menyebabkan kemusnahan sumsum tulang dan pansitopenia dalam banyak kes. Jenis leukemia pada anjing termasuk leukemia basofilik kronik, leukemia eosinofilik kronik (atau sindrom hipereosinofilik), leukemia limfoblas akut, leukemia limfosit kronik, leukemia mielogenus kronik, leukemia mielosit akut, leukemia monosit akut, leukemia mielomonosit akut, dan leukemia megakariosit akut.

Plasmasitoma* ialah tumor kulit biasa pada anjing yang diperoleh daripada limfosit B. Kebanyakannya adalah benigna. Tumor berasal usul limfosit B yang menjejaskan sumsum tulang dan meresap di seluruh badan adalah malignan dan dipanggil mieloma berbilang*.

Barah prostat* adalah jarang pada anjing dan berlaku pada kedua-dua haiwan utuh dan dineuterkan. Ini adalah malignan. Jenis paling biasa ialah adenokarsinoma. Tanda termasuk darah di dalam air kencing dan penerikan untuk berkencing atau meninja. Ini paling biasa merebak ke tulang dan paru-paru.

Tumor buah dada pada anjing berpotensi benigna atau malignan. Ini paling biasa berlaku pada anjing betina tidak dikembiri yang dikembiri kemudian dalam hayat.

Insulinoma* pada anjing ialah tumor yang merembeskan insulin pankreas. Tanda paling biasa ialah hipoglisemia. Ini biasanya memetastasis ke hati.

Barah mulut* termasuk tumor lidah, tonsil, gusi, dan lelangit. Jenis paling biasa ialah karsinoma sel skuamus, melanoma malignan, dan fibrosarkoma.

Tumor mata* pada anjing dijumpai di kelompak mata, konjunktiva, kelopak mata ketiga, kornea, sklera, iris, jasad silium, retina, koroid, saraf penglihatan, dan orbit. Jenis paling biasa ialah adenoma kelenjar Meibom (kelopak mata), papiloma (kelopak mata), melanoma (kelopak mata, konjunktiva, sklera, iris, jasad silium, koroid), karsinoma sel skuamus (konjunktiva), adenoma (jasad silium), adenokarsinoma (jasad silium), limfoma (retina, koroid, jasad silium), meduloepitelioma (retina, koroid), ganglioglioma (retina, koroid), osteosarkoma (orbit), tumor sel masta (orbit), dan meningioma selaput saraf penglihatan.

Barah hidung ialah satu kepada dua peratus semua jenis tumor pada anjing. Adenokarsinoma ialah jenis paling biasa, diikuti oleh sarkoma seperti fibrosarkoma dan kondrosarkoma. Tanda termasuk bersin dan luahan hidung berdarah.

Barah tiroid* adalah jarang dan biasanya tidak produktif pada anjing (tidak seperti pada kucing, yang padanya barah ini menyebabkan hipertiroidisme). Sepertiga tumor tiroid ialah adeonma benigna kecil; selebihnya ialah karsinoma malignan, biasanya besar dan invasif.

Barah perut usus* adalah tidak biasa pada anjing. Jenis paling biasa ialah limfoma. Barah kerongkong bukan timfomatus terumatanya jarang, jenis paling biasa merupakan karsinoma sel skuamus, adenokarsinoma, leiomiosarkoma, dan sarkoma osteogenik berkaitan dengan parasit, Spirocerca lupi. Barah perut bukan limfomatus biasanya merupakan adenokarsinoma, dan barah usus bukan limfomatus biasanya merupakan polip, adenoma, adenokarsinoma, leiomiosarkoma, dan leiomioma.

Barah ginjal* adalah tidak biasa pada anjing. Jenis paling biasa ialah karsinoma sel ginjal.

Barah paru-paru* biasanya disebabkan oleh metastasis pada anjing. Tumor primer adalah jarang. Jenis paling biasa ialah adenokarsinoma.

Tumor jantung* dalah jarang pada anjing. Jenis termasuk hemangiosarkoma, fibrosarkoma, dan fibroma.

Tumor buah zakar* ialah tumor paling biasa salur pembiakan jantan anjing. Jenis tumor termasuk tumor sel Sertoli, seminoma, dan tumor sel ruang antara. Tiada yang biasanya memetastasis.

Barah ovari* adalah tidak biasa pada anjing, dengan jenis paling biasa merupakan tumor sel granulosa. Jenis tumor ini boleh memetastasis dan boleh menyebabkan hiperplasia endometrium sista.

Barah rahim* adalah sangat jarang pada anjing. Jenis paling biasa ialah leiomioma benigna.

Barah pundi kencing* biasanya malignan pada anjing. Jenis paling biasa ialah karsinoma sel peralihan.

Barah hati* biasanya metastatik pada anjing. Tumor primer merupakan dan termasuk adenoma sel hati benigna (hepatoma) dan karsinoid hati malignan.

Tumor otak* boleh merupakan sama ada metastatik atau primer pada anjing. Insiden tumor primer ialah 14.5 per 100,000 ekor anjing berisiko. Jenis termasuk meningioma, astrositoma, oligodendroglioma, dan sarkoma tanpa beza.